На основу члана 115. Статута Општине Владичин Хан („Службени гласник Града Врања“ број 7/2024-пречишћен текст), члана 17. Одлуке о јавној расправи („Службени гласник Града Врања“ број 9/19), Општинско веће општине Владичин Хан, на седници одржаној дана 16.12.2024. године, одређује:

**ПРОГРАМ ЈАВНЕ РАСПРАВЕ О НАЦРТУ**

**ПРОГРАМА ЗА УНАПРЕЂЕЊЕ ПОЛОЖАЈА МЛАДИХ ОПШТИНЕ ВЛАДИЧИН ХАН ЗА ПЕРИОД 2025.-2027. ГОДИНЕ**

1.Општинско веће Општине Владичин Хан у сарадњи са Радном групом за израду Локалног акционог плана за младе општине Владичин Хан за период 2023-2027. спроводи јавну расправу о нацрту Програма за унапређење положаја младих општине Владичин Хан за период 2025.-2027. Године.

2.Нацрт Програма за унапређење положаја младих општине Владичин Хан за период 2025.-2027.године сачинила је Радна група за израду Локалног акционог плана за младе општине Владичин Хан за период 2023-2027.образована решењем Општинског већа број 06-3/18/23-III од 27.01.2023.године.

3.Јавна расправа о нацрту Програма за унапређење положаја младих општине Владичин Хан за период 2025.-2027.године спроводи се у периоду од 16.12.2024 . године до 30.12.2024. године.

4.Отворени састанак о предложеном нацрту Програма за унапређење положаја младих општине Владичин Хан за период 2025.-2027.године ће се одржати дана **30.12.2024.г у 10,00 часова у Великој сали општине Владичин Хан**.

5.Примедбе, предлози и сугестије достављају се Радној групи за израду локалног акционог плана за младе општине Владичин Хан за период 2023-2027. године, путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 16.12.2024. године најкасније до 27.12.2024. године до 08,00 часова.

6.У поступку јавне расправе нацрт Програма за унапређење положаја младих општине Владичин Хан за период 2025.-2027.године ће образлагати Јасмина Алексић председница радне групе за израду локалног акционог плана за младе општине Владичин Хан за период 2023.-2027. Године.

7.Нацрт Програма за унапређење положаја младих општине Владичин Хан за период 2025.-2027.године стављен је на увид и доступан је јавности на сајту Општине Владичин Хан .

 8. По окончању јавне расправе, Радна група за израду Локалног акционог плана за младе општине Владичин Хан за период 2023-2027, објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-160/16-1/24-III**

 **ПРЕДСЕДНИК**

 **Горан Младеновић**